KOMMISSIONENS FORORDNING (EF) Nr. 1272/1999

af 17. juni 1999

om fastsættelse for perioden fra 1. juli 1999 til 30. juni 2000 af gennemførelsesbestemmelserne for toldkontingenterne for oksekød med oprindelse i Estland, Letland og Litauen

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 1926/96 af 7. oktober 1996 om indrømmelser i form af EF-toldkontingenter for bestemte landbrugsprodukter og om justering, som en autonom overgangsforanstaltning, af indrømmelser på landbrugsområdet, jf. aftalerne om frihandel og handelsanliggender med Estland, Letland og Litauen, for at tage hensyn til aftalen om landbrug indgået under Uruguay-rundens multilaterale handelsforhandlinger(1), særlig artikel 5, og

ud fra følgende betragtninger:

(1) Ifølge forordning (EF) nr. 1926/96 åbnes der visse årlige toldkontingenter for produkter på basis af oksekød; ved indførsler i henhold til disse kontingenter nedsættes toldsatserne i den fælles toldtarif (FTT) med 80 %; der bør fastsættes gennemførelsesbestemmelser for disse kontingenter for perioden fra 1. juli 1999 til 30. juni 2000;

(2) for at sikre, at de mængder, der er fastsat for perioden fra 1. juli 1999 til 30. juni 2000, indføres korrekt, bør disse mængder fordeles over flere perioder i importåret;

(3) den risiko for spekulation, der består i de pågældende ordninger i oksekødssektoren, gør det nødvendigt at fastlægge nøjagtige betingelser for de erhvervsdrivendes adgang til nævnte ordninger; for at kontrollere overholdelsen af disse betingelser er det nødvendigt, at ansøgningen indgives i den medlemsstat, hvor importøren er opført i momsregistret;

(4) det bør fastsættes, at importrettighederne tildeles efter en betænkningstid og eventuelt ved anvendelse af en standardprocentsats for nedsættelse;

(5) samtidigt med at der erindres om bestemmelserne i aftalerne for at sikre produktets oprindelse, bør det fastsættes, at nævnte ordning forvaltes ved hjælp af importlicenser; der bør i dette øjemed bl.a. fastsættes bestemmelser for indgivelse af ansøgninger samt for de oplysninger, som skal anføres på ansøgningerne og i licenserne, idet der herved eventuelt sker en fravigelse fra eller en supplering af visse bestemmelser i Kommissionens forordning (EØF) nr. 3719/88 af 16. november 1988 om fælles gennemførelsesbestemmelser for import- og eksportlicenser samt forudfastsættelsesattester for landbrugsprodukter(2), senest ændret ved forordning (EF) nr. 1127/1999(3), og Kommissionens forordning (EF) nr. 1445/95 af 26. juni 1995 om gennemførelsesbestemmelser for ordningen med import- og eksportlicenser for oksekød og om ophævelse af forordning (EØF) nr. 2377/80(4), senest ændret ved forordning (EF) nr. 2648/98(5);

(6) de i denne forordning fastsatte foranstaltninger er i overensstemmelse med udtalelse fra Forvaltningskomitéen for Oksekød -

UDSTEDT FØLGENDE FORORDNING:

Artikel 1

1. I perioden fra 1. juli 1999 til 30. juni 2000 kan der efter bestemmelserne i nærværende forordning indføres:,

- 1800 t fersk, kølet eller frosset oksekød henhørende under KN-kode 0201 og 0202 med oprindelse i Litauen, Letland og Estland. Kontingentet har løbenr. 09.4561.

- 240 t produkter henhørende under KN-kode 1602 50 10 med oprindelse i Letland. Kontingentet har løbenr. 09.4562.

2. Toldsatserne i den fælles toldtarif nedsættes med 80 % for de mængder, der er nævnt i stk. 1.

3. De i stk. 1 omhandlede mængder fordeles over året således:

- 50 % i perioden fra 1. juli til 31. december 1999

- 50 % i perioden fra 1. januar til 30. juni 2000.

Er de mængder, der er omfattet af ansøgninger om importlicenser, der er indgivet for den første periode som anført i første led, i perioden fra 1. juli 1999 til 30. juni 2000 mindre end de disponible mængder, lægges de resterende mængder til de mængder, der er disponible for den følgende periode.

Artikel 2

1. For at få adgang til de i artikel 1 omhandlede importkontingenter skal ansøgeren være en fysisk eller juridisk person, som ved ansøgningens indgivelse på en for medlemsstatens myndigheder tilfredsstillende måde kan godtgøre, at han i løbet af de sidste 12 måneder mindst én gang har udøvet handelsvirksomhed med oksekød med tredjelande, og at han er opført i et nationalt momsregister.

2. Ansøgninger om importrettigheder kan kun indgives i den medlemsstat, hvor ansøgeren er opført i et momsregister.

3. For hver af de i henholdsvis artikel 1, stk. 1, første eller andet led, omhandlede produktgrupper

- skal ansøgningen om importrettigheder vedrøre en mængde på mindst 15 t produktvægt, uden at den disponible mængde for den respektive periode overskrides

- må der kun indgives en enkelt ansøgning pr. ansøger

- afvises alle ansøgninger for en gruppe, hvis den samme ansøger indgiver mere end en ansøgning for denne gruppe.

Artikel 3

1. Ansøgninger om importrettigheder kan kun indgives:

- fra 6. juli til 16. juli 1999

- fra 1. februar til 11. februar 2000.

2. Efter kontrol af de forelagte dokumenter meddeler medlemsstaterne Kommissionen listen over ansøgere og de mængder, der er ansøgt om for hvert løbenummer, senest den femte arbejdsdag efter udgangen af perioden for indgivelse af ansøgninger.

Alle meddelelser, også om "ingen ansøgninger", gives pr. telefax ved anvendelse af de i bilag I og II viste blanketter.

3. Kommissionen træffer hurtigst muligt for hver produktgruppe, der er omfattet af hvert af leddene i artikel 1, stk. 1, afgørelse om, i hvilket omfang ansøgningerne kan imødekommes. Overskrider de mængder, som ansøgningerne vedrører, de disponible mængder, fastsætter Kommissionen en standardprocentsats for nedsættelse af de mængder, der er ansøgt om pr. produktgruppe i hvert af leddene i artikel 1, stk. 1.

Artikel 4

1. Ved indførsel af de tildelte mængder skal der fremlægges en eller flere importlicenser.

2. Ansøgninger om importlicens kan kun indgives i den medlemsstat, hvor ansøgeren har ansøgt om importrettigheder.

3. Efter Kommissionens meddelelser om tildelinger efter artikel 3, stk. 3, udstedes importlicenserne efter ansøgning til de erhvervsdrivende, der har opnået importrettigheder, med navns nævnelse.

4. Licensansøgningen og licensen skal indeholde følgende:

a) i rubrik 8:

- i tilfælde af artikel 1, stk. 1, første led: angivelse af oprindelsesland

- i tilfælde af artikel 1, stk. 1, andet led: angivelsen Letland,

Licensen forpligter til indførsel fra et eller flere af de angivne lande

b) i rubrik nr. 16: angivelse af en af KN-kodegrupperne, der er anført i et og samme led:

- 201 og 0202

- 1602 50 10

c) i rubrik 20 mindst en af følgende angivelser:

- Reglamento (CE) n° 1272/1999

- Forordning (EF) nr. 1272/1999

- Verordnung (EG) Nr. 1272/1999

- Κανονισμός (ΕΚ) αριθ. 1272/1999

- Regulation (EC) No 1272/1999

- Règlement (CE) n° 1272/1999

- Regolamento (CE) n. 1272/1999

- Verordening (EG) nr. 1272/1999

- Regulamento (CE) n.o 1272/1999

- Asetus (EY) N:o 1272/1999

- Förordning (EG) nr 1272/1999.

5. De udstedte licenser er gyldige i hele Fællesskabet.

Artikel 5

Medmindre andet er fastsat i nærværende forordning, finder forordning (EØF) nr. 3719/88 og (EF) nr. 1445/95 anvendelse.

Artikel 6

Produkterne omfattes af den i artikel 1 omhandlede told ved forelæggelse af et varecertifikat EUR.1 udstedt af udførselslandet i henhold til bestemmelserne i protokol 3, der er knyttet som bilag til Europaaftalerne med de baltiske lande, eller en erklæring, som er udfærdiget af eksportøren i henhold til bestemmelserne i nævnte protokol.

Artikel 7

Denne forordning træder i kraft på tredjedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. juni 1999.

På Kommissionens vegne

Franz FISCHLER

Medlem af Kommissionen

(1) EFT L 254 af 8.10.1996, s. 1.

(2) EFT L 331 af 2.12.1988, s. 1.

(3) EFT L 135 af 29.5.1999, s. 48.

(4) EFT L 143 af 27.6.1995, s. 35.

(5) EFT L 335 af 10.12.1998, s. 39.

BILAG I

Fax (32-2) 296 60 27

Anvendelse af forordning (EF) nr. 1272/1999

Løbenummer 09.4561

>PIC FILE= "L_1999151DA.001002.EPS">

BILAG II

Fax (32-2) 296 60 27

Anvendelse af forordning (EF) nr. 1272/1999

Løbenummer 09.4562

>PIC FILE= "L_1999151DA.001102.EPS">